**ΑΝΑΤΟΜΙΑ ΜΙΑΣ… ΕΚΘΕΣΗΣ**

* **ΠΕΡΙΓΡΑΦΟΝΤΑΣ ΕΝΑΝ ΕΞΩΤΕΡΙΚΟ ΧΩΡΟ**
* **ΘΕΜΑ ΤΗΣ ΕΚΘΕΣΗΣ:** Φανταστείτε ότι είστε αστροναύτης σε αποστολή στη Σελήνη (φεγγάρι). Περιγράψτε το τοπίο που θα αντικρίζατε όταν το σκάφος σας θα προσεδαφιζόταν στη Σελήνη.

**ΔΟΜΗ ΤΟΥ ΚΕΙΜΕΝΟΥ**

**ΕΙΣΑΓΩΓΗ:** ***1η παράγραφος***: Περιγράφω τα γενικά χαρακτηριστικά του χώρου. Τη γενική εικόνα όταν τον βλέπουμε από μακριά.

**ΚΥΡΙΩΣ ΘΕΜΑ**: ***2η παράγραφος***: Περιγράφω τα αντικείμενα που υπάρχουν στον χώρο αρχίζοντας από τα πιο κοντινά και προχωρώντας στα πιο μακρινά.

***3η παράγραφος***: Περιγράφω τις πιο χαρακτηριστικές λεπτομέρειες, αυτά που κάνουν εντύπωση και είναι μοναδικά.

***4η παράγραφος***: Υπάρχουν ομοιότητες ή διαφορές με παρόμοιους χώρους που έχω ξαναδεί ή επισκεφτεί;

**ΕΠΙΛΟΓΟΣ**: ***5η παράγραφος***: Τι συναισθήματα σου προκαλεί η θέα αυτού του χώρου, δηλαδή πώς νιώθεις κοιτώντας τον;

***ΧΡΗΣΙΜΕΣ ΣΥΜΒΟΥΛΕΣ:***

* Όταν περιγράφουμε ένα μέρος, θέλουμε να κάνουμε αυτόν που διαβάζει το κείμενό μας να ταξιδέψει εκεί με τη φαντασία του. Έτσι δίνουμε λεπτομέρειες που έχουν σχέση με τις αισθήσεις. **Μυρωδιές, ήχους, γεύσεις, εικόνες**.
* Προσέχουμε να μη χρησιμοποιούμε συνέχεια τις ίδιες λέξεις και φτιάχνουμε σύντομες προτάσεις με σωστό νόημα.
* Δεν ξεχνάμε να χρησιμοποιούμε **επίθετα, παρομοιώσεις, μεταφορές, διάλογο** για να ομορφαίνουμε και να ζωντανεύουμε τις περιγραφές μας.